Dugsiyadayadu waxay ardayda ka ilaaliyaan dhibaataynta jir ahaaneed, cabsigelinta, iyo cagajuglaynta (Harassment, Intimidation, and Bullying, HIB)

Dugsiyada waxaa loogu talagalay inay ahaadaan goobo badqab leh oo loo dhan yahay halkaas oo dhamaan ardayda laga ilaaliyo dhibaataynta jir ahaaneed, cabsigelinta, iyo cagajuglaynta (Harassment, Intimidation, and Bullying, HIB), ee fasalka dhexdiisa, baska dugsiga, isboortiga dugsiga, iyo inta lagu jiro hawlaha kale ee dugsiga. Qaybtani waxay qeexaysaa dhibaataynta jir ahaaneed, cabsigelinta, iyo cagajuglaynta (Harassment, Intimidation, and Bullying, HIB), waxay sharxaysaa waxa la sameeyo markaad aragto ama aad la kulanto, iyo habraaca dugsigeena ee ka jawaabista.

Waa maxay dhibaataynta jir ahaaneed, cabsigelinta, iyo cagajuglaynta (Harassment, Intimidation, and Bullying, HIB)?

HIB waa ficil elektaroonik ah, qoraal, hadal ah, ama fal arday oo lagula kac ah oo:

* Jir ahaan u waxyeeleeya arday kale ama waxyeelo gaarsiiya alaabtooda;
* Ku leh saamayn si weyn u farageliso waxbarashada arday kale; ama,
* Waa mid aad u daran, oo joogto ah, ama muhiim ah oo u abuurta deegaan waxbarasho cabsi leh ama hanjabaada ardayda kale.

HIB guud ahaan waxay ku lug leedahay isu-dheelitir la'aanta awooda la arkay ama la dareemay waxayna soo noqnoqotaa marar badan ama aad ayay u badan tahay in lagu soo celceliyo. HIB lama ogola, sharci ahaan, dugsiyadeena.

Sidee ayaan usoo wrgalin karaa ama cabasho uga soo gudbin karaa HIB?

**La hadal xubin kasta oo kamid ah shaqaalaha dugsiga** (tixgeli inaad ka bilowdo qof kasta oo aad isku wanaagsan tihiin!). Waxaad isticmaali kartaa foomka warbixinta degmada si aad ula wadaagto walaaca ku saabsan HIB (lifaaqa foomka) laakiin warbixinada ku saabsan HIB waxaa lagu soo gudbin karaa qoraal ama hadal. Wargalinta waxaa loo samayn karaa si qarsoodi ah, haddii aadan ku qanacsanayn muujinta aqoonsigaaga, ama si qarsoodi ah haddii aad doorbidayso inaan lala wadaagin ardayda kale ee ku lug leh wargalinta. Ma jirto wax talaabo anshax ahaaneed oo laga qaadi doona arday kale iyadoo **kaliya** ku salaysan warbixin aan qof la magacaabin aqoonsigiisa ama qarsoodi ah.

Haddii la ogeysiiyo xubin ka mid ah shaqaalaha, arko, maqlo, ama haddii kale uu u taagnaa HIB, waa inay qaadaan talaabo ku haboon oo degdeg ah si ay u joojiyaan dhaqanka HIB iyo inay ka hortagaan inay mar kale dhacdo. Degmadeena waxay sidoo kale oo ay leedahay sarkaal u hogaansanaanta HIB (Magaca HIB iyo macluumaadka Xiriirka) kaas oo taageera ka hortaga iyo ka jawaabista HIB.

Maxaa dhacaya kadib marka aan sameeyo wargalin ku saabsan HIB?

Haddii aad soo wargaliso HIB, shaqaalaha dugsigu waa inay isku dayaan inay xaliyaan walaacyada. Haddii walaacyada la xaliyo, markaa talaabo dheeraad ah muhiim ma aha in la qado. Si kastaba ha ahaatee, haddii aad dareento in adiga ama qof aad taqaano uu yahay dhibanaha HIB oo aan la xalin, oo ay daran tahay, ama joogtada ah oo u baahan baaritaan dheeraad ah iyo talaabo in la qaado, markaa waa inaad codsatid baaritaanka HIB ee rasmiga ah.

Sidoo kale, dugsigu waa inuu qaadaa talaabo uu ku hubinayo in kuwa soo wargaliyay HIB aysan la kulmin aargoosi.

Waa maxay habka baaritaanka?

Markaad soo wargaliso cabasho, Sarkaalka U Hogaansanaanta HIB ama xubinta kamid ah shaqaalaha ee hogaaminaya baaritaanka waa inay ogeysiiyaan qoysaska ardayda ku lugta leh cabashada waana inay hubiyaan in baaritaan degdeg ah oo qoto dheer la sameeyo. Baaritaanka waa in lagu dhameeyaa 5 maalmood oo dugsiga jiro gudahooda, ilaa aad ku heshiisaan wakhti kale mooyaane. Haddii cabashadaadu ay ku lug leedahay xaalado u baahan baaritaan dheer, degmadu waxay ku ogeysiin doontaa taariikhda la filayo ee jawaabtooda.

Marka baaritaanku dhamaado, sarkaalka u hogaansanaanta HIB ama xubinta shaqaalaha ah ee hogaaminaysa baaritaanka waa inay ku siiyaan natiijada baaritaanka 2 maalmood gudahooda. Jawaabtan waa inay ku jirtaa:

* Soo koobitaanka natiijooyinka baaritaanka
* Go'aaminta in HIB la cadeeyey iyo in kale
* Talaabooyin kasta oo lagu saxayo ama wax laga badalayo loo baahan yahay
* Macluumaad qeexan oo ku saabsan sida aad racfaan uga qaadan karto go'aanka

Maxay yihiin talaabooyinka xiga haddii aanan ku khilaafsanahay natiijada?

**Ardayga loogu aqoonsaday inuu yahay "ardayga la beegsaday" cabashada:**

Haddii aadan ku waafaqsanayn go'aanka degmada, waxaad racfaan ka qaadan kartaa go'aanka oo aad ku dari kartaa wixii macluumaad dheeraad ah ee ku saabsan cabashada maamulaha guud, ama qofka loo xilsaaray inuu hogaamiyo rafcaan qaadashada, kadibna golaha dugsiga.

**Ardayga loogu aqoonsaday inuu yahay "midka gardaran" cabashada:**

Ardayga lagu helo cabashada inuu “gardaran yahay” HIB kama dacwoon karo go'aanka baaritaanka HIB. Si kastaba ha ahaatee, waxay rafcaan ka qaadan karaan talaabooyinka sixitaanka ee ka dhasha natiijooyinka baaritaanka HIB.

Wixii macluumaad dheeraad ah oo ku saabsan habka cabashada HIB, oo ay kamid yihiin wakhtiyada muhiimka ah, fadlan eeg websaytka HIB ee degmada ama xeerka *HIB ee degmada [1}3207] iyo Habraaca [3207P].*

Dugsigayagu wuxuu ka soo horjeedaa takoorka

Takoorku wuxuu dhici karaa marka qof loola dhaqmo si ka duwan dadka kale ama si aan cadaalad ahayn sababtoo ah waxay kamid yihiin **koox la ilaaliyo**, oo ay kamid yihiin isirkooda, midabkooda, wadanka u dhalasho, jinsiga, aqoonsiga jinsiga, muujinta jinsiga, nooca galmada, diinta, caqiidada, naafanimada, isticmaalka adeega xayawaan, ama xaalada askarinimo hore ama ciidanimo.

Waa maxay dhibaataynta jir ahaaneed ee takoorka?

Dhibaataynta takoorka ah waxaa kamid noqon kara jeesjees iyo magac ugu yeeritaanka; hadalo iyo qoraal ah sawir ahaaneed; ama dhaqan kale oo laga yaabo in jir ahaan handadaad, waxyeelo, ama ceebayn gaysto. Dhibaataynta takoorka ah waxay dhacdaa marka falka ku salaysan yahay qeybta la ilaaliyo ee ardayga oo ay khatar ku tahay inay abuurto jawi colaadeed. **Deegaan colaadeed** ayaa la abuuraa marka falka aad u daran tahay, baahsan yahay, ama joogto yahay taas oo xadidaysa awooda ardaygu uga qaybqaadan karo, ama uga faa'iidaysan karo, adeegyada, hawlaha, ama fursadaha dugsiga.

Si loo eego Xeerka Takoor la'aanta ee degmada *[insert #] and Procedure [insert #], visit [insert website].*

Waa maxay dhibaataynta galmo?

**Dhibaataynta galmo** waa dhaqan kasta oo aan la jeclayn ama xiriir isgaarsiin ahaaneed oo dabiici ahaan galmo ah oo si weyn u farageliya hawlaha waxbarashada ardayga ama abuura deegaan cabsi gelin ah ama cadaawad ah. Dhibaataynta galmo waxaa sidoo kale oo ay dhici kartaa marka ardayga loo horseedo inuu aamino inay waajib ku tahay inay u hogaansamaan akhlaaqda galmo ee aan la jeclayn ama xiriir isgaarsiin galmo ahaaneed si ay wax ugu helaan badelkeeda, sida darajo ama boos kooxda ciyaaraha ah.

Tusaalooyinka dhibaataynta galmada waxa kamid noqon kara in qofka lagu cadaadiyo fal galmo ah ama in wax looga badasho; taabashada aan la jeclayn ee dabiic ahaan galmo; hadal ama qoraal sawir ah oo nooc galmo ah; qaybinta qoraalo, iimaylo, ama sawiro galmo cad ah; samaynta kaftanka galmada, xanta, ama hadalo soo jiidasho leh; iyo rabashad jir ahaaneed, oo ay kamid tahay kufsiga iyo faraxumaynta.

Dugsiyadeenu kuma takooraan wax ku salaysan jinsi waxayna mamnuucaan takoorka jinsiga ee dhamaan barnaamijyadayada waxbarashada iyo shaqaalaynta, sida waafaqsan Title IX iyo sharciga gobolka.

Si aad dib ugu eegto Xeerka Dhibaataynta Galmo ee degmada *[insert #] and Procedure [insert #], visit [insert website].*

Maxay tahay in dugsigaygu ay ka sameeyaan takoorka iyo dhibaataynta galmo?

Marka dugsigu ogaado inay suurtogal tahay takoorka ama dhibaatayn galmo, waa inuu baaro oo joojiyaa dhibaataynta. Dugsigu waa inuu wax ka qabtaa saamayn kasta oo dhibaatayntu ku yeelatay ardayga inta uu joogo dugsiga, oo ay kamid tahay ka saaritaanka meesha jawi colaadeed, iyo in la hubiyo in dhibaatayntu aanay mar kale dhicin.

Maxaan samayn karaa hadii aan ka walaacsanahay takoorka ama dhibaatayn?

**La hadal Iskuduwaha ama u gudbi cabasho qoraal ah.** Waxaad la xiriiri kartaa xubnaha shaqaalaha dugsiga degmada si aad uga wargaliso walaacaaga, u waydiiso su'aalo, ama aad wax badan uga ogaato sida loo xaliyo walaacyadaada.

Walaaca ku saabsan takoorka:

Isku-duwaha Xuquuqda Madaniga ah: MAGACA, JAGADA, XIRIIRKA (Cinwaanka Deegaanka, iimaylka, Taleefanka)

Walaaca ku saabsan takoorka jinsiga, oo ay kamid tahay dhibaataynta galm:

Iskuduwaha Title IX: MAGACA, JAGADA, XIRIIRKA (Cinwaanka Deegaanka, iimaylka, Taleefanka)

Walaaca ku saabsan takoorka iinta:

 Isku-duwaha Section 504: MAGACA, JAGADA, XIRIIRKA (Cinwaanka Deegaanka, iimaylka, Taleefanka)

Walaaca ku saabsan takoorka ku salaysan aqoonsiga jinsiga:

Isku-duwaha Dugsiyada Jinsi ahaan Loo Dhan Yahay: MAGACA, JAGADA, XIRIIRKA (Cinwaanka Deegaanka, iimaylka, Taleefanka)

Si aad **u gudbiso cabasho qoraal ah**, sharax hab-dhaqanka ama dhacdada laga yaabo inay tahay takoor oo ku dir boostada, fakiska, iimaylka, ama ugu soo gudbi gacanta maamulaha dugsiga, kormeeraha degmada, ama isku-duwaha xuquuqda madaniga ah. Usoo gudbi cabashada sida ugu dhakhsaha badan ee suurtogalka ah si loo baaro si degdeg ah, iyo hal sano gudaheed ee dhaqanka ama dhacdada.

Maxaa dhacaya kadib marka aan xareeyo cabashada takoorka?

Iskuduwaha Xuquuqda Madaniga ah ayaa ku siin doona nuqulka nidaamka cabashada takoorka ee dugsiga degmada. Isku-duwaha Xuquuqda Madaniga ahi waa inuu hubiyaa in baaritaan degdeg ah oo hufan la sameeyo. Baaritaanka waa in lagu dhameeyaa 30 maalmood gudahood ilaa aad isku waafaqdaan wakhti kale mooyee. Haddii cabashadaadu ay ku lug leedahay xaalado gaar ah oo u baahan baaritaan dheer, Isku-duwaha Xuquuqda Madaniga ah ayaa qoraal kugu ogeysiin doona taariikhda la filayo ee jawaabtooda.

Marka baaritaanku dhamaado, kormeeraha guud ee degmada ama xubin ka tirsan shaqaalaha baaritaanka ayaa kuu soo diri doona jawaab qoraal ah. Jawaabtan waxaa kamid noqon doona:

* Soo koobitaanka Natiijooyinka baaritaanka
* Go'aaminta haddii dugsigu degmada ku guuldareystay inay u hogaansanto sharciyada xuquuqda madaniga ah
* Talaabooyin kasta oo lagu saxayo ama lagu xalinayo oo loo baahan yahay
* Ogeysiinta ku saabsan sida aad racfaan uga qaadan karto go'aanka

Maxay yihiin talaabooyinka xiga haddii aanan ku khilaafsanahay natiijada?

Haddii aadan ku khilaafsantahay natiijada cabashadaada, waxaad rafcaan ka qaadan kartaa go'aanka si aad [u aqoonsato go'aanka rafcaanka ee lagu sheegay xeerka golaha (tusaale, Golaha Dugsiga) kadibna Xafiiska Kormeeraha Guud ee Waxbarashada Dadweynaha (Office of Superintendent of Public Instruction, OSPI).O-24-02925 Macluumaad dheeraad ah oo ku saabsan habraacan, oo ay kamid yihiin wakhtiyada muhiimka ah, ayaa lagu daray Habraaca Takoorka La'aanta ee degmada (3210P) iyo Habraaca Dhibaataynta Galmo (3205P).

Waxaan horey u gudbiyay cabasho HIB - muxuu dugsigeygu qaban doonaa?

Dhibaataynta jir ahaaneed, cabsi alinta, ama cagajugleynta (HIB) waxay sidoo kale noqon kartaa takoorid haddii ay la xiriirto qeybta la ilaaliyo. Haddii aad u gudbiso dugsigaaga warbixin qoraal ah oo ku saabsan HIB taas oo ku lug leh takoorka ama dhibaataynta galmo, dugsigaagu wuxuu ogeysiin doonaa Iskuduwaha Xuquuqda Madaniga ah. Dugsiga degmada ayaa baari doonta cabashada iyada oo adeegsanaysa labada Habraaca Takoorka La'aanta (3210P) iyo Habraaca HIB (3207P) si ay **si buuxda u xaliso cabashadaada.**

Yaa kale oo iga caawin kara HIB ama walaacyada takoorka?

**Xafiiska Kormeeraha Guud ee Waxbarashada Dadweynaha (Office of Superintendent of Public Instruction, OSPI)**

Dhamaan warbixinada waa in ay ka bilowdaan gudaha dugsiga ama heer degmo. Si kastaba ha ahaatee, Xafiiska Kormeeraha Guud ee Waxbarashada Dadweynaha (Office of Superintendent of Public Instruction, OSPI) wuxuu ka caawin karaa ardayda, qoysaska, bulshooyinka, iyo shaqaalaha dugsiga su'aalaha ku saabsan sharciga gobolka, habraaca cabashada HIB, iyo hababka cabashada takoorka iyo dhibaataynta galmo.

Xarunta Badqabka Dugsiga ee Xafiiska Kormeeraha Guud ee Waxbarashada Dadweynaha (Office of Superintendent of Public Instruction, OSPI) (Su'aalaha ku saabsan dhibaataynta jir ahaaneed, cabsi gelinta, iyo cagujuglaynta)

* Websaytka: ospi.k12.wa.us/student-success/health-safety/school-safety-center
* Iimaylka: schoolsafety@k12.wa.us
* Talefoonka: 360-725-6068

Xafiiska Sinnaanta iyo Xuquuqda Madaniga ee OSPI (Su'aalaha ku saabsan takoorka iyo dhibaataynta galmo)

* Websaytka: [ospi.k12.wa.us/policy-funding/equity-and-civil-rights](file:///C%3A%5CUsers%5Cella.deverse%5CAppData%5CLocal%5CMicrosoft%5CWindows%5CINetCache%5CContent.Outlook%5C4R9KHHMP%5Cospi.k12.wa.us%5Cpolicy-funding%5Cequity-and-civil-rights)
* Iimaylka: equity@k12.wa.us
* Talefoonka: 360-725-6162

**Xafiiska Wakiilka Waxbarashada (Office of the Education Ombuds,OEO) ee Gudoomiyaha Washington State**

Xafiiska Wakiilka Waxbarashada (Office of the Education Ombuds,OEO) ee Gudoomiyaha Washington State wuxuu la shaqeeyaa qoysaska, bulshadaha, iyo dugsiyada si ay si wadajir ah wax uga qabtaan dhibaatooyinka si arday kasta uu si buuxda uga qaybqaato oo uu ugu horumaro dugsiyada dadweynaha ee Washington ee K-12. Xafiiska Wakiilka Waxbarashada (Office of the Education Ombuds, OEO) wuxuu bixiyaa agabka xalinta khilaafaadka aan rasmiga ahayn, tababar, fududayn, iyo tababar ku saabsan qoyska, ka qaybgalka bulshada, iyo nidaamka u dooditaanka.

* Websaytka: [www.oeo.wa.gov](http://www.oeo.wa.gov)
* Iimaylka: oeoinfo@gov.wa.gov
* Talefoonka: 1-866-297-2597

**U.S. Department of Education, Xafiiska Xuquuqda Madaniga (OCR)**

U.S. Department of Education, Xafiiska Xuquuqda Madaniga (OCR) waxay xoojisaa sharciyada dawlada dhexe ee takoor la'aanta ee dugsiyada dadweynaha, oo ay kamid yihiin kuwa mamnuucaya takoorka ku salaysan jinsiga, isirka, midabka, wadanka u dhalasho, naafanimada, iyo da'da. Waaxda Waxbarashada Mareykanka, Xafiiska Xuquuqda Madaniga (OCR) sidoo kale waxay leedahay habka cabashada takoorka.

* Websayt: <https://www2.ed.gov/about/offices/list/ocr/index.html>
* Iimaylka: orc@ed.gov
* Talefoonka: 800-421-3481

Dugsigeenu waa mid Jinsiga u Dhan yahay

Gudaha Washington, dhamaan ardayda waxay xaq u leeyihiin in loola dhaqmo si waafaqsan aqoonsigooda jinsiga ee dugsiga. Dugsigayagu wuxuu:

* Ugu yeeraa ardayda magacooda iyo magac u yaalka ay codsadeen, oo leh ama aan lahayn magac sharci ah oo la badelay
* Badelitaanka nooca jinsiga ardayga oo si sax ah uga muuqatey diiwaanka jinsigooda ee dugsiga
* U ogolaada ardayda inay isticmaalaan musqulaha iyo qolalka labiska si waafaqsan aqoonsigooda jinsiga
* U ogolaadan ardayda inay ka qaybgalaan isboortiga, koorsooyinka waxbarashada jir-dhiska, safarada dibada, iyo safarada habeen dhaxa si waafaqsan aqoonsigooda jinsiga
* U ilaaliyaa macluumaadka caafimaadka iyo waxbarashada s qarsoodi iyo gaar ah
* U ogolaada ardayda inay xirtaan dhar ka tarjumaya aqoonsigooda jinsi ahaaneed oo ay ku dabaqaan xeerarka labiska iyada oo aan loo eegin jinsiga ardayga ama jinsiga loo arko
* Ka ilaaliyaan ardada jeesjeeska, cagajuglaynta, ama dhibaataynta ku salaysan jinsiga ama aqoonsigooda jinsi

Si aad dib u eegto Xeerka U Dhanaanshaha Jinsi ahaaneed ee dugsiyada [insert #] and Procedure [insert #], visit [insert website]. Haddii aad qabto su'aalo ah ama walaac, fadlan la xiriir Isku-duwaha U Dhanaashaha Jinsi ahaaneed ee Dugsiyada:

[NAME, TITLE, CONTACT]

Wixii walaac ah ee ku saabsan takoorka ama dhibaataynta takoorka ee ku salaysan aqoonsiga jinsiga ama qeexitaanka jinsiga, fadlan ka eeg macluumaadka kor ku xusan boga ##